Mi Abonyunk - Partizánakció: Romhányiné az ellenzék országgyűlési képviselő jelöltje
Partizánakció: Romhányiné az ellenzék országgyűlési képviselő jelöltje
veroniq - 2013.09.05. 20:25
Meglehetősen viharos körülmények között jelentette be Romhányiné Dr. Balogh Edit, hogy ő lesz a baloldal országgyűlési képviselő jelöltje, nagyon kellemetlen pillanatokat szerezve ezzel többek között a helyi MSZP-seknek. Abony polgármesterét az ATV riportere, Szegő Péter hívta fel, akinek beismerte, hogy ő lesz a jelölt. Ezzel a partizánakcióval Romhányiné elérte, hogy a körzetben viharos gyorsasággal taggyűléseket hívnak össze. Nagyon kellemetlen, hogy a helyi tagságnak az országos médiából kell értesülnie arról, hogy kit fognak támogatni. Lapinformációink szerint Balogh Edit Budapesten járt a közelmúltban és jelöltségéről Bajnai Gordonnal állapodott meg. A körzetben élő MSZP tagság döbbenten áll a történtek előtt.
Az új felosztás szerint Abonyt, Ceglédet és Nagykőröst magába foglaló Pest megyei 12. választókerületben Romhányiné Balogh Edit független abonyi polgármestert indítják a demokrata erők. Információink szerint Pest megye 12., Cegléd központú választókerületében – melyhez Cegléden kívül két város, Abony és Nagykőrös, továbbá több falu tartozik – két név merült fel komolyabban: Romhányiné dr. Balogh Edit független abonyi polgármesteré és László Ferencé, aki a Pest Megyei Közgyűlés szocialista frakcióvezetője.
László Ferenc volt egyébként 2010-ben pártja országgyűlésiképviselő-jelöltje Pest megye akkori 16. választókerületében – melynek része volt Abony és Nagykőrös, de Cegléd nem.
Az MSZP és az Együtt-PM közti megállapodás alapján a választókerületben az Együtt-PM állít jelöltet. Úgy tudjuk: a jelölt az Abonyt 2006 óta függetlenként vezető Romhányiné dr. Balogh Edit lesz. Romhányiné az információnkat megerősítette. „Az Együtt és az MSZP megegyezett a személyemet illetőn és remélem, hogy a DK is beáll mögém” – mondta Romhányiné munkatársunknak. „Mérsékelt balközép vagyok, pártba nem lépek be, mint ahogy soha életemben nem voltam párttag” – tette hozzá. Abony polgármestere úgy érzi: nem esélytelen a kormánypártok várható jelöltjével, Földi László ceglédi polgármesterrel szemben. „Nagyon tisztelem Lacit, de mind képességeimben, mind a teljesítményemben felveszem a versenyt vele” – hangsúlyozta Romhányiné, aki polgármestersége előtt évtizedekig doktornő volt Abonyban.
Egy, a helyi ügyekre erős rálátással bíró szakember megkeresésünkre közölte: nehezen tudja elképzelni Földi vereségét, ugyanakkor Romhányiné malmára hajthatja a vizet, hogy Cegléd kereszténydemokrata polgármestere és Czira Szabolcs fideszes nagykőrösi polgármester – egyben Pest megyének a most megszűnő rendszer szerinti 16. választókerülete egyéni képviselőjelöltje – között „finoman szólva sem jó a viszony”. Forrásuk úgy vélte: „nem hiszem, hogy a nagykőrösi Fidesz túlzottan exponálná magát Földi mellett”.
Az MSZP jelöltjelöltje László Ferenc, a Pest Megyei Közgyűlés szocialista frakcióvezetője, egyben nagykőrösi szocialista önkormányzati képviselő volt. Pártja egyébként őt indította a 2010-es parlamenti választáson Pest megye akkori, már említett 16. választókerületében. László Ferenc az atv.hu megkeresésére hangsúlyozta: az MSZP maximálisan beáll Romhányiné mögé és támogatja. Kérdésünkre megerősítette: bár kívülről nem nagyon látszik, de Földi és Czira közt tényleg rossz a viszony.
Forrás és folytatás helye ITT
Egy diplomás nő!
2013.09.05. 06:09:53
Vagy hű vagyok,egy eszméhez,vagy szavahihetetlenné válok.Érthetetlen ez az ingatag eszmefuttatás.Előre egyeztetni arra ami talán soha nem következik be.Miért kell úgy hajlongani mint a nád,amerről a szél fú,aki nem tart ki az eszméjéhez az nem alkalmas semmire sem.